ফাগ-মো-গ্রু-পা রাজবংশ
ফাগ-মো-গ্রু-পা রাজবংশ (তিব্বতি: ཕག་མོ་གྲུ་པ་, ওয়াইলি: Phag-mo gru-pa) চতুর্দশ শতাব্দীর মধ্যভাগ হতে সপ্তদশ শতাব্দীর মধ্যভাগ পর্যন্ত মধ্য তিব্বত শাসনকারী একটি রাজবংশ। এই রাজবংশ তিব্বতে ইউয়ান সাম্রাজ্যের পৃষ্ঠপোষকতায় ক্ষমতাশালী সা-স্ক্যা ধর্মসম্প্রদায়ের প্রভাবকে অপসারিত করে নতুন শক্তি হিসেবে উঠে আসে এবং প্রায় সাড়ে তিনশত বছর ধরে মধ্য তিব্বতের বিস্তীর্ণ অঞ্চল শাসন করে।